
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2023)0209),
–	έχοντας υπόψη το άρθρο 294 παράγραφος 2, το άρθρο 173 παράγραφος 3 και το άρθρο 322 παράγραφος 1 στοιχείο α) της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C9‑0136/2023),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνώμη του Ελεγκτικού Συνεδρίου της 18ης Απριλίου 2023[footnoteRef:1], [1: 	Δεν έχει ακόμη δημοσιευτεί στην Επίσημη Εφημερίδα.] 

–	έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής της 13ης Ιουλίου 2023[footnoteRef:2], [2:  	ΕΕ C 349 της 29.9.2023, σ. 167.] 

–	έχοντας υπόψη τη γνώμη της Επιτροπής των Περιφερειών της 30ής Νοεμβρίου 2023[footnoteRef:3], [3:  	ΕΕ C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 74 παράγραφος 4 του Κανονισμού του και τη δέσμευση του εκπροσώπου του Συμβουλίου, με επιστολή της 21ης Μαρτίου 2024, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 59 του Κανονισμού του,
–	έχοντας υπόψη τις γνωμοδοτήσεις της Επιτροπής Εξωτερικών Υποθέσεων και της Επιτροπής Μεταφορών και Τουρισμού, 
–	έχοντας υπόψη την έκθεση της Επιτροπής Βιομηχανίας, Έρευνας και Ενέργειας (A9-0426/2023),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·
2. 	λαμβάνει υπό σημείωση τη δήλωση της Επιτροπής που επισυνάπτεται στο παρόν ψήφισμα, η οποία θα δημοσιευθεί στη σειρά C της Επίσημης Εφημερίδας της Ευρωπαϊκής Ένωσης·
3.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

P9_TC1-COD(2023)0109
Θέση του Ευρωπαϊκού Κοινοβουλίου που καθορίστηκε σε πρώτη ανάγνωση στις 24 Απριλίου 2024 εν όψει της έγκρισης κανονισμού (ΕΕ) 2025/... του Ευρωπαϊκού Κοινοβουλίου και του Συμβουλίου σχετικά με τον καθορισμό μέτρων για την ενίσχυση της αλληλεγγύης και των ικανοτήτων της Ένωσης για την ανίχνευση, την προετοιμασία και την αντιμετώπιση κυβερνοαπειλών και περιστατικών κυβερνοασφάλειας και για την τροποποίηση του κανονισμού (ΕΕ) 2021/694 (κανονισμός για την αλληλεγγύη στον κυβερνοχώρο)
(Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου αντιστοιχεί στην τελική νομοθετική πράξη, κανονισμός (ΕΕ) 2025/38.)

ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Δήλωση της Επιτροπής σχετικά με τον προϋπολογισμό όσον αφορά τον κανονισμό (ΕΕ) 2025/38 του Ευρωπαϊκού Κοινοβουλίου και του Συμβουλίου, της 19ης Δεκεμβρίου 2024, σχετικά με τον καθορισμό μέτρων για την ενίσχυση της αλληλεγγύης και των ικανοτήτων της Ένωσης για την ανίχνευση, την προετοιμασία και την αντιμετώπιση απειλών και περιστατικών κυβερνοασφάλειας (Κανονισμός για την αλληλεγγύη στον κυβερνοχώρο)[footnoteRef:4]1 [4: 1 	ΕΕ L, 2025/38, 15.1.2025, ELI: http://data.europa.eu/eli/reg/2025/38/oj.] 

1.	Το νομοθετικό δημοσιονομικό δελτίο της Επιτροπής που συνοδεύει την πρόταση κανονισμού για την αλληλεγγύη στον κυβερνοχώρο δημοσιεύθηκε τον Απρίλιο του 2023. Έκτοτε, τα σχετικά εκτιμώμενα ποσά έχουν αλλάξει λόγω της έκδοσης ή της αναμενόμενης έκδοσης άλλων νομοθετικών πράξεων.
2.	Στις 5 Μαρτίου 2024, οι συννομοθέτες κατέληξαν σε προκαταρκτική πολιτική συμφωνία για τον περιορισμό σε 22 εκατομμύρια EUR της ανακατανομής από τον ειδικό στόχο 4 «Προηγμένες ψηφιακές δεξιότητες» στον ειδικό στόχο 3 «Κυβερνοασφάλεια και εμπιστοσύνη» του προγράμματος «Ψηφιακή Ευρώπη» που προβλέπεται στο νομοθετικό δημοσιονομικό δελτίο.
3.	Προκειμένου να αποτυπώνονται στο κείμενο οι όροι της προκαταρκτικής πολιτικής συμφωνίας, η Επιτροπή επικαιροποίησε το νομοθετικό δημοσιονομικό δελτίο του κανονισμού για την αλληλεγγύη στον κυβερνοχώρο όσον αφορά τα χρηματοδοτικά κονδύλια για τους ειδικούς στόχους 2 «Τεχνητή νοημοσύνη», 3 «Κυβερνοασφάλεια και εμπιστοσύνη» και 4 «Προηγμένες ψηφιακές δεξιότητες», λαμβάνοντας υπόψη τις ανακατανομές που συμφωνήθηκαν από τους συννομοθέτες.
4.	Κατά συνέπεια, τα χρηματοδοτικά κονδύλια για την περίοδο 2025-2027 που παρουσιάζονται στο επικαιροποιημένο νομοθετικό δημοσιονομικό δελτίο, με την επιφύλαξη των εξουσιών της Επιτροπής στο πλαίσιο της ετήσιας διαδικασίας του προϋπολογισμού, είναι τα ακόλουθα:
–	[544 726 000 EUR] για τον ειδικό στόχο 2 «Τεχνητή νοημοσύνη», λαμβανομένου υπόψη ποσού 65 εκατομμυρίων EUR που ανακατανέμεται στον ειδικό στόχο 3 «Κυβερνοασφάλεια και εμπιστοσύνη»·
–	[44 451 000 EUR] για τον ειδικό στόχο 3 «Κυβερνοασφάλεια και εμπιστοσύνη» – εν μέρει υπό την άμεση διαχείριση της Επιτροπής, συμπεριλαμβανομένου ποσού 26 εκατομμυρίων EUR που ανακατανέμεται από τους ειδικούς στόχους 2 και 4·
–	[353 190 613 EUR] για τον ειδικό στόχο 3 «Κυβερνοασφάλεια και εμπιστοσύνη» – εν μέρει υπό τη διαχείριση του Ευρωπαϊκού Κέντρου Αρμοδιότητας για Βιομηχανικά, Τεχνολογικά και Ερευνητικά Θέματα Κυβερνοασφάλειας, συμπεριλαμβανομένου ποσού 61 εκατομμυρίων EUR που ανακατανέμεται από τους ειδικούς στόχους 2 και 4·
–	[167 162 423 EUR] για τον ειδικό στόχο 4 «Προηγμένες ψηφιακές δεξιότητες», λαμβανομένου υπόψη ποσού 65 εκατομμυρίων EUR που ανακατανέμεται στον ειδικό στόχο 3 «Κυβερνοασφάλεια και εμπιστοσύνη».
[bookmark: _GoBack]5.	Η εφεδρεία της ΕΕ στον τομέα της κυβερνοασφάλειας θα χρηματοδοτηθεί από το χρηματοδοτικό κονδύλιο του ειδικού στόχου 3 «Κυβερνοασφάλεια και εμπιστοσύνη» – εν μέρει υπό την άμεση διαχείριση της Επιτροπής (το εν λόγω μέρος, σύμφωνα με το επικαιροποιημένο νομοθετικό δημοσιονομικό δελτίο, εκτιμάται σε [44 451 000 EUR]).

image1.png




